Πιερίκ Βαλντιβιά

Ο Πιερίκ Βαλντιβιά είναι Γάλλος ποδοσφαιριστής, γεννημένος στις 18 Απριλίου 1988 στο Μπρον. Αγωνίζεται στην θέση του αμυντικού μέσου για λογαριασμό της ΡΚ Λανς.

Βιογραφία 
Φτάνοντας στην Ολιμπίκ Λυών σε ηλικία 12 ετών από την ΑΣ Σαιν-Πριέστ, πέρασε από τις ακαδημίες του συλλόγου και αγωνίστηκε με τις διάφορες ομάδες νέων του συλλόγου της Λυών. Αρχηγός των ρεζερβών της ομάδας, υπέγραψε το πρώτο του επαγγελματικό συμβόλαιο, διάρκειας ενός έτους, το 2008. Χωρίς να έχει αγωνιστεί σε κανέναν αγώνα της πρώτης ομάδας στη διάρκεια της πρώτης αυτής σεζόν, όπου αγωνίστηκε στο CFA, αφαίθηκε ελεύθερος από την ομάδα του, η οποία δεν επιθυμούσε να του ανανεώσει το συμβόλαιο. 

Στις αρχές της σεζόν 2009-2010, εντάχθηκε στην ΚΣ Σεντάν-Αρδέννες για χρονική διάρκεια τριών ετών όπου ξαναβρήκε τον φίλο του, Λοσεμί Καραμπουέ με τον οποίο ήταν συμπαίκτης στην δεύτερη ομάδα της Ολιμπίκ Λυών. Αγωνίστηκε για πρώτη φορά με τα νέα του χρώματα σε αγώνα για το Λιγκ Καπ Γαλλίας απέναντι στην Καέν, όπου αντικατέστησε στο 90ό λεπτό της συνάντησης τον Γιοάν Εντελίν. Η ομάδα του τελικώς κέρδισε με σκορ 2-0 μετά από παράταση. Ήταν επίσης σε αυτή την διοργάνωση όπου πέτυχε το πρώτο του επαγγελματικό τέρμα, στη διάρκεια αναμέτρησης μεταξύ των Σεντάν και Ντιζόν. Χάρη σε αυτό το τέρμα του, το οποίο σημειώθηκε στο δεύτερο λεπτό της αναμέτρησης, συμμετείχε στον θρίαμβο της ομάδας του με σκορ 6-1.

Παρά τον υψηλό ανταγωνισμό στην θέση του και την απειρία του ιδίου, πραγματοποίησε πολύ καλές εμφανίσεις με την φανέλα της Σεντάν που τον έθεσαν μέλος της βασικής ενδεκάδας της ομάδας, δίπλα στον Ζερόμ Λε Μουάνι.

Τον Ιούλιο του 2012, θα ξαναβρεί τον παλιό του συμπαίκτη και αρχηγό, Ζερόμ Λε Μουάνι στην ΡΚ Λανς με την οποία θα υπογράψει συμβόλαιο συνεργασίας για τρία χρόνια.

Στον πρώτο του επίσημο αγώνα με την ΡΚ Λανς, στις 28 Ιουλίου 2012, πέτυχε το πρώτο του τέρμα απέναντι στην Μαν.
Σταδιακά θα καταφέρει να κερδίσει τον σεβασμό του κοινού της Λανς, με τις μεστές του μεφανίσεις.

Καριέρα

Εξωτερικός Σύνδεσμος 
 Στατιστικά του Πιερίκ Βαλντιβιά

Παραπομπές 

Γάλλοι ποδοσφαιριστές
Ποδοσφαιριστές ΚΣ Σεντάν-Αρδέννες
Ποδοσφαιριστές ΡΚ Λανς
Μέσοι ποδοσφαιριστές
Ποδοσφαιριστές Ολιμπίκ Λιονναί